armvectores/hy_wikipedia_2023 huggingface dataset:
Կրուչա (այլ կիրառումներ)

Կրուչա, կարող է վերաբերել՝

Կրուչա - գյուղ Ռուսաստանի Սմոլենսկի մարզի Ուգրանսկի շրջանի կազմում
Կրուչա - գյուղ Ուկրաինայի Խմելնիցկիի մարզի Ստարոկոնստանտինովի շրջանում
(752) Սուլամիտիս

(752) Սուլամիտիս (անգլ.՝ Sulamitis), աստերոիդ աստերոիդների հիմնական գոտում։ Հայտնաբերվել է 1913 թվականի ապրիլի 30-ին Գրիգորի Նեույմինի կողմից Սիմեիզում։
Միջին հեռավորությունը Արեգակից կազմում է 2,462535 ա. մ., առավելագույնը մոտենում է 2,2808 ա. մ. հեռավորության վրա և հեռանում 2,6443 ա. մ., իսկ Երկրի ուղեծրին Սուլամիտիս աստերոիդը նվազագույնը մոտենում է 1,2998 ա. մ. հեռավորության վրա։ Արեգակի շուրջ մեկ ամբողջական պտույտ է կատարում 1411,47 երկրային օրվա ընթացքում, իր ուղեծրով շարժվելով միջինում 0,255053 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,96° անկյուն։
Սուլամիտիս աստերոիդը գլխավորում է Սուլամիտիսի աստերոիդների ընտանիքը, որը տեղաբշխված է հիմնական աստերոիդների գոտում։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(752) Սուլամիտիս աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Նիկոլայ Վելիկով

Նիկոլայ Վելիկով ({{lang-ru|Николай Матвеевич Великов, հունիսի 6, 1945(1945-06-06), Ներեխտա, Կոստրոմայի մարզ, ՌԽՖՍՀ, ԽՍՀՄ), գեղասահքի մարզիչ։ Նախկինում` խորհրդային գեղասահորդ, հանդես է եկել զուգապարով Լյուդմիլա Սինիցինայի (Վելիկովա) հետ։ ԽՍՀՄ սպորտի վարպետ։


=== Սպորտային կարիերա ===
Նիկոլայ Վելիկովը չմուշկներով սկսել է սահել տասնհինգ տարեկանից, երբ նայել է «Серенада солнечной долины» ֆիլմը, որտեղ նկարահանվել է օլիմպիական եռակի չեմպիոն Սոնյա Հենին։ Զույգ կազմելով Լյուդմիլա Սինիցինայի հետ` նա դարձել է սպորտի վարպետ։ Զույգը կանոնավոր կերպով մտավ ԽՍՀՄ-ի առաջին տասնյակ։ Նրանց լավագույն արդյունքը ԽՍՀՄ չեմպիոնատում հինգերորդ տեղն էր, իսկ միջազգային մրցաշարերում հանդես չեն եկել։ Ավելի ուշ բժշկական ցուցումներով Նիկոլայ Վելիկովն ավարտեց իր կարիերան և դարձավ նախկին զուգընկերուհու և կնոջ մարզիչը, ով զույգ կազմեց Անատոլի Եվդոկիմովի հետ։ Նրանց լավագույն արդյունքը 1972 թվականին ԽՍՀՄ գավաթի առաջնությունում երրորդ տեղն էր, իսկ 1973 թվականին ՌԽՖՍՀ առաջնությունում` երրորդ տեղը։ Կարիերայի ավարտից հետո Լյուդմիլա Վելիկովան, ինչպես և ամուսինը, սկսել է զբաղվել մարզչական գործունեությամբ։


=== Մարզչական գործունեություն ===
Կարիերայի ավարտից մի քանի տարի հետո Վելիկովները միջազգային ասպարեզ դուրս եկան որպես մարզիչներ։ Վելիկովների առաջին մարզչական հաջողությունը Մարինա Պապլավսկայա և Ալեքսեյ Պոգոդին զույգն էր, ովքեր պատանիների կարգում ԽՍՀՄ առաջնությունում դարձան հաղթողներ։ Միջազգային մրցաշարերում մեդալներ նվաճած առաջին զույգը Նելլի Չերվոտկինա և Վիկտոր Տեսլյա զույգն էր։ Ընդհանուր հաշվով նրանց սաները պատանիների կարգում աշխարհի չեմպիոն են դարձել յոթ անգամ (Նատալյա Կրեստյանինա և Ալեքսեյ Տորչինսկի` երեք անգամ, Մարիա Պետրովա և Անտոն Սիխառուլիձե` կրկնակի, Նատալյա Շեստակովա և Պավել Լեբեդև, Մարիա Մուխորտովա և Մաքսիմ Տրանկով) և մեծահասակների կարգում` երկու անգամ (1994 թվականին` Շիշկովա-Նաումով և 2000 թվականին` Պետրովա-Տիխոնով զույգերը): Նիկոլայ Մատվեևիչը գերադասում է աշխատել պատանիների հետ։ Շարունակում է զբաղվել մարզչական գործոունեությամբ։


=== Անձնական կյանքը ===
Նիկոլայ Վելիկովը գրեթե քառասուն տարի ամուսնացած է իր նախկին զուգընկերուհու`Լյուդմիլա Սինիցինայի (Վելիկովա) հետ։  Նրանք ունեն աղջիկ և երեք թոռ։ Թոռները նույնպես զբաղվում են գեղասահքով։


=== Կրթություն ===
Պ. Ֆ. Լեսգաֆտի անվան ֆիզիկական կուլտուրայի, սպորտի և առողջապահության պետական համալսարան։


=== Պարգևներ և կոչումներ ===
ԽՍՀՄ սպորտի վարպետ
Ռուսաստանի վաստակավոր մարզիչ


== Ծանոթագրություններ ==


=== Արտաքին հղումներ ===
Н. М. Великов на сайте В. Соловьёва
Զարեհ Զարգարյան

Զարեհ Ալբերտի Զարգարյան (ապրիլի 4, 1989(1989-04-04), Լենինական, Հայկական ԽՍՀ, ԽՍՀՄ), հայ պրոֆեսիոնալ բասկետբոլիստ։ Հանդես է գալիս Հայաստանի բասկետբոլի ազգային հավաքականի կազմում։ Մասնակցել է 5-րդ համահայկական խաղերին` որպես Գլենդելի հայկական թիմի անդամ՝ գրավելով 3-րդ տեղը։
Հավաքականի կազմում Զարգարյանը մասնակցել է ՖԻԲԱ-ի 2016 թվականի Փոքր երկրների Եվրոպայի առաջնությանը՝ գրավելով առաջին տեղը։


== Վաղ կյանքը ==
Ծնվել է 1989 թվականի ապրիլի 4-ին՝ Լենինականում (այժմ՝ Գյումրի)` Ալբերտ և Ալվարդ Զարգարյանների ընտանիքում։ Ունի երկու քույր` Պաուլետ և Էդիտա անուններով։ Ընտանյոք հանդերձ տեղափոխվել է հայաբնակությամբ աչքի ընկնող Գլենդել քաղաք (Կալիֆորնիա նահանգ)։ Տեղափոխվելուց և հաստատվելուց հետո Զարգարյանը սկսում է լրջորեն զբաղվել բասկետբոլով։


== Ավագ դպրոցի կարիերան ==
Հաճախել է Հուվերի ավագ դպրոցը, որտեղ ելույթներ ունենալու տարիներին ընդգրկվել է «All-league 1-ին թիմ» և «All-area 1-ին թիմ» խորհրդանշական հավաքականներում, ինչպես նաև 3 անգամ արժանացել է հանդիպման ամենաարժեքավոր խաղացողի (MVP) կոչմանը։
Ավագ դպրոցի կարիերայի բարձրագույն ցուցանիշը եղել է 49 միավոր, 11 արդյունավետ փոխանցում, 5 բլոկ և 4 խլում։ Զարգարյանն ավարտում է Հուվերի ավագ դպրոցը 2007 թվականին։


== Քոլեջային կարիերան ==
Դպրոցն ավարտելուց հետո Զարգարյանն ընդունվում է Գլենդելի քոլեջ, սակայն մեկ տարի անց լքում է այն և ընդունվում Սիտրուսի քոլեջ՝ որպեսզի կարողանա հանդես գալ այնպիսի թիմում, որն ի վիճակի կլինի պայքարելու նահանգային տիտղոսի համար։ Սիտրուսում հանդես գալու երկրորդ տարում Զարգարյանը միջինը խաղում է 15 րոպե՝ 4, 4 միավոր ցուցանիշով։ Թիմի կազմում Զարգարյանը նվաճում է Կալիֆորնիայի արևմտյան կոնֆերենցիայի հարավային դիվիզիայի տիտղոսը։


== Համալսարանային կարիերան ==
Չնայած ունենալով 36, 7% նետման արդյունավետություն, Զարգարյանը ընդունվում է Դոմինգեզ հիլսի կալիֆորնիական համալսարանի բասկետբոլային թիմ, որն հանդես է գալիս Ուսանողական սպորտաձևերի ազգային ասոցիացիայի II դիվիզիայում (NCAA Division II)։ Մարզիչը Զարգարյանին համարում էր «հմուտ և ոչ ագահ բասկետբոլիստ` բարձր բասկետբոլային գիտելիքներով»։


== Մասնակցությունը համահայկական խաղերում ==
Զարգարյանը 2011 թվականին հանդես է եկել 5-րդ համահայկական խաղերին՝ ներկայացնելով Գլենդելի բասկետբոլային թիմը, որն այդ տարի գրավեց 3-րդ տեղը։


== Ծանոթագրություններ ==


== Արտաքին հղումներ ==
Eurobasket.com էջ
Ուլյանովսկի մարզ

Ուլյանովսկի մարզ (ռուս.՝ Ульяновская область), մարզ Ռուսաստանի կազմում, Ռուսաստանի ֆեդերացիայի միավոր։ Մայրաքաղաքն է Ուլյանովսկ քաղաքը։
Սահմանակից է Ռուսաստանի Սամարայի, Սարատովի և Պենզայի մարզերի հետ, ինչպես նաև Մորդովիա, Չուվաշիա և Թաթարստան հանրապետությունների հետ։


== Բնակչություն ==
Այստեղ բնակվում են ռուսներ, թաթարներ, չուվաշներ, մորդվաներ և այլք։ Բնակչության միջին խտությունը կազմում է 36 մարդ, քաղաքային բնակչությունը` 69 %։ Քաղաքներն են Ուլյանովսկը, Դմիտրովգրադը, Բարիշը, Ինզան, Նովոուլյանովսկը, Սենզիլեյը։


== Կրթություն ==

Ուլյանովսկի Պետական Համալսարան, ստեղծվել է 1988 թ.` որպես Մոսկվայի պետական ​​համալսարանի մասնաճյուղ։ Ներկա պահին Ուլյանովսկի պետական համալսարանը  մարզի խոշորագույն բարձրագույն ուսումնական հաստատությունն է, որն ունի 6 ինստիտուտներ, 6 տարբեր ֆակուլտետներ, 2 մասնաճյուղ, 5 կրտսեր քոլեջ, 6 ուսումնական կենտրոն։ Համալսարանի ուսանողների թիվը  կազմում է տարեկան շուրջ 15 հազար ուսանող, որոնցից շատերը աշխարհի 20 երկրների 125 քաղաքացիներ են։
Ուլյանովսկի պետական ​​տեխնիկական համալսարան, հիմնադրվել է 1957 թվականին, որպես Ուլյանովսկի Պոլիտեխնիկական համալսարան։ Այսօր Ուլյանովսկի պետական ​​տեխնիկական համալսարանում սովորում են ավելի քան 14000 ուսանողներ տարբեր կրթական ծրագրերում՝ 10 ֆակուլտետներում և 48 բաժիններում։
Ուլյանովսկի պետական ​​մանկավարժական համալսարան, հիմնադրվել է 1932 թվականին։
Ուլյանովսկի պետական ​​գյուղատնտեսական ակադեմիա, հիմնադրվել է 1943 թվականին։
Ուլյանովսկի Քաղաքացիական ավիացիայի բարձրագույն դպրոց, հիմնադրվել է 1935 թվականին, քաղավիացիայի վերապատրաստման կենտրոն, որը նախատեսված է քաղաքացիական ինքնաթիռների թռիչքի անձնակազմի ուսուցման և վերապատրաստման համար։ 1992 թվականին նա իր կարգավիճակը բարձրացրեց. ունեցավ մասնաճյուղեր՝ Սարատովի մարզի Կրասնիյ Կուտ և Սասովո (Ռյազանի մարզ)։ Այն ունի նաև քաղաքացիական ավիացիայի պատմության թանգարան (Ուլյանովսկի ինքնաթիռի թանգարան), որը ստեղծվել է 1983 թվականին։ Ուլյանովսկում կան նաև մի շարք տեխնիկական և բժշկական քոլեջներ։


== Ծանոթագրություններ ==


== Արտաքին հղումներ ==
Ուլյանովսկի մարզի պաշտոնական կայք Archived 2014-12-18 at the Wayback Machine.
Աստերոիդների ցանկ (271301-271400)

Աստերոիդների ցանկ (271201-271300)  • Աստերոիդների ցանկ  • Աստերոիդների ցանկ (271401-271500)
 Աստերոիդների ցանկ (271201-271300)  • Աստերոիդների ցանկ  • Աստերոիդների ցանկ (271401-271500)
Հունիսյան ճգնաժամ

Հունիսյան ճգնաժամ 1917, Ռուսաստանում երկրորդ քաղաքական ճգնաժամը (առաջինը՝ Ապրիլյան ճգնաժամ 1917) փետրվարից հոկտեմբեր ընկած ժամանակամիջոցում։ Առաջացել է ժողովրդական զանգվածների և իշխանության միջև, հաշտության և հողի հարցերի շուրջ, անհաշտ հակասությունների հետևանքով։ Բանվորների և զինվորների դեպուտատների խորհուրդների համառուսաստանյան առաջին համագումարը (հունիսի 3-24) հունիսի 16-հուլիսի 7, որտեղ մեծամասնություն էին կազմում էսէռներն ու մենշևիկները, պաշտպանեց բուրժուական ժամանակավոր կառավարությունը և մերժեց պատերազմը դադարեցնելու ու ամբողջ իշխանությունը խորհուրդներին հանձնելու բոլշևիկների պահանջը։ Ժամանակավոր կառավարության հակադեմոկրատական գործողությունները հանգեցրին Պետրոգրադի 29 գործարանների բանվորների գործադուլին հունիսի 8 (21)։ Ելույթին կազմակերպված բնույթ տալու համար ՌԽԴԲ (բ)Կ Կենտկոմը և Պետրոգրադի կոմիտեն հունիսի 10 (23)-ին նշանակեցին բանվորների և զինվորների խաղաղ ցույց։ Խորհուրդների համագումարը համաձայնողականների պահանջով արգելեց ցույցը։ Բոլշևիկներին մեղադրեցին «ռազմական դավադրության» մեջ։ ՌԽԴԲ (բ)Կ Կենտկոմը, չցանկանալով հակադրվել համագումարին, դադարեցրեց ցույցը՝ դժվարությամբ զսպելով բանվորների և զինվորների հեղափոխական խանդավառությունը։ Կադետները, էսէռները և մենշևիկները կշտամբեցին բոլշևիկներին, հեղափոխական բանվորներին ու զինվորներին։ Վախենալով կորցնել ժողովրդի վստահությունը՝ էսէռա-մենշևիկյան ղեկավարները համագումարում ստիպված կայացրին որոշում՝ հունիսի 18 (հուլիսի 1-ին) ընդհանուր քաղաքական ցույց անցկացնելու մասին, ի նշան ժամանակավոր կառավարության նկատմամբ վստահության։ Հակառակ համաձայնողականների սպասումների, բոլշևիկների կազմակերպած ցույցը, որին մասնակցեց 500 հազար մարդ, անցավ «Ամբողշ իշխանությունը խորհուրդներին», «Կորչեն 10 կապիտալիստ մինիստրները», «Հաց, հաշտություն, Ազատություն» լոզունգներով։ Այդպիսի լոզունգներով ցույցեր եղան նաև Մոսկվայում, Մինսկում, Իվանովո-վոզնեսենսկում, Տվերում, Խարկովում և այլ քաղաքներում։ Հունիսյան ճգնաժամը չվերաճեց բուրժուական իշխանության ընդհանուր ճգնաժամի, բայց այն ի հայտ բերեց բանվորների ու զինվորների պահանջների և գործողությունների ամրապնդվող միասնությունը և ժողովրդական զանգվածների վրա բոլշևիկյան կուսակցության աճող ազդեցությունը։ Նրա ծնող պատճառները չվերացվեցին, որի արդյունքը եղան հետագա դեպքերըː


== Արտաքին հղումներ ==
Հունիսյան ճգնաժամ(անգլ.)
46 (թիվ)

46 (քառասունվեց), բնական թիվ է։


== Աստղագիտության մեջ ==
46 կարգային թիվն է կրում Հեստիա աստերոիդը։


== Քիմիայում ==
46-ը Փալադիումի ատոմային թիվն է;
46-ը՝
Ֆրանսիայի Լո դեպարտամենտի կարգային թիվն է


== Տես նաև ==
46-րդ հարավային զուգահեռական
46-րդ հյուսիսային զուգահեռական
Նոբելի սառցե ձու

«Նոբելի սառցե ձու» (ռուս.՝ Ледяное яйцо Нобеля), ոսկերչական ձու, որը պատրաստել է Ալմա Փիհլը Կարլ Ֆաբերժեի ղեկավարությամբ 1914 թվականին։ Ձուն ստեղծվել է նավթարդյունաբերող Էմանուել Նոբելի համար։
Այսօր «Նոբելի սառցե ձու» ոսկերչական ձուն պատկանում է Արթուր և Դորոթի ՄակՖերինների հավաքածուին և ցուցադրվում է Հյուստոնի բնական գիտությունների թանգարանում (Հյուստոն, Տեխաս, ԱՄՆ)։


== Դիզայն ==
«Նոբելի սառցե ձու» ոսկերչական ձուն տեսքից սովորական է թվում։ Սակայն այն պատված է արծաթագույն, սպիտակ և թափանցիկ էմալով։ Ձուն այնպես է երեսպատված, որ դիտողին թվում է, թե այն եղյամապատ է ու ձմեռային սառնամանիքային առավոտի է ականատես լինում։ Ձու-զարդատուփը պատրաստված է պլատինից։ Բացման եզրերին տեղադրված են մարգարիտներ։


== Անակնկալ ==

Այս ոսկերչական ձվի անակնկալն իրենից ներկայացնում է ժամացույց-կախազարդ։ Վերջինս ստեղծված է փաթիլի տեսքով։ Ժամացույցի պատյանը պատրաստված է պլատինից։ Որպես զարդարանք օգտագործվել են՝ լեռնային բյուրեղապակի, ադամանդ։ Ժամացույցի բարձրությունը 6 սմ է։


== Պատմություն ==
1914 թվականին «Նոբելի սառցե ձու» ոսկերչական ձուն Էմանուել Նոբելը նվիրում է ընկերոջը։ Դրանից հետո ձվի մասին պատմությունը լռում է։ Երկար ժամանակ ձուն համարվում էր կորսված։ Սակայն 1994 թվականին ձվի մասին բոլորն իմանում են, երբ այն վաճառքի է հանվում Քրիստիս աճուրդի տանը. ձվի գինը կազմեց 220 հազար դոլար։
Այսօր «Նոբելի սառցե ձու» ոսկերչական ձուն պատկանում է Արթուր և Դորոթի ՄակՖերինների ֆոնդին և ցուցադրվում է Հյուստոնի բնական գիտությունների թանգարանում (Հյուստոն, Տեխաս, ԱՄՆ)։


== Պատկերասրահ ==

		


== Տես նաև ==
Ֆաբերժեի ձվեր


== Ծանոթագրություններ ==


== Արտաքին հղումներ ==
Ледяное яйцо Нобеля Նոբելի սառցե ձու]
Բալաս (լճակ)

Անվան այլ կիրառումների համար տե՛ս՝ Բալաս (այլ կիրառումներ)Բալաս, լճակ Թուրքիայում, Կիլիկիայի հյուսիսային մասում, Կապադովկիայի սահմանի մոտ, Էրեկլի քաղաքից արևմուտք, Կարաջա լեռան ստորոտին։ Ջուրը աղի է։


== Ծանոթագրություններ ==
Eyes Open

«Eyes Open», ամերիկացի քանթրի և փոփ երգչուհի և երգերի հեղինակ Թեյլոր Սվիֆթի երգը, որ թողարկվել է 2012 թվականի մարտի 27-ին «Սոված խաղեր» ֆիլմի (2012) սաունդթրեքների The Hunger Games: Songs from District 12 and Beyond հավաքածուում։ Երգը գրվել է ԹԵյլոր Սվիֆթի կողմից, իսկ որպես համապրոդյուսեր հանդես է եկել Նեթան Չապմանը։ Երգը ներառում է ալտերնատիվ ռոքի և քանթրի ռոքի տարրեր։ 2012 թվականի Teen Choice Awards մրցանակաբաշխության ժամանակ երգն արժանացել է Teen Choice Awards մրցանակի Choice Single by a Female Artist անվանակարգում։


== Պատմություն ==
Երգը եղել է Թեյլոր Սվիֆթի կողմից «Սոված խաղեր» ֆիլմի համար գրված երկու ստեղծագործություններից մեկը։ Մյուսը եղել է Safe & Sound: «Eyes Open» երգը Թեյլոր Սվիֆթն առաջին անգամ կատարել է Speak Now World Tour համերգային շրջագայության ժամանակ Օքլենդում։ Տեսահոլովակը, որ լիրիկական մուլտֆիլմ է երգի տեքստով, հանրությանն է ներկայացվել 2012 թվականի մայիսի 17-ին երգչուհու էջում Vevo ալիքով։
Սինգլը թողարկվել է 2012 թվականի մարտի 27-ին և Billboard Hot 100 հիթ-շքերթում ընդգրկվելու առաջին շաբաթում զբաղեցրել 19-րդ հորիզոնականը (վաճառքը՝ 176 հազար օրինակ), իսկ ռադիոեթերային Billboard Pop Songs chart հիթ-շքերթում՝ 28-րդ, իսկ Billboard Adult Pop Songs հիթ-շքերթում՝ 24-րդ հորիզոնականները (ավելի ուշ՝ 2012 թվականի մայիսին, այն բարձրացել է 11-րդ հորիզոնական)։ Երգը դարձել է Թեյլոր Սվիֆթի 16-րդ սինգլը, որը վաճառվել է ավելի քան մեկ միլիոն օրինակով, և երկրորդը The Hunger Games-ի սաունդթրեքներից։ Մինչ 2014 թվականի նոյեմբերը ԱՄՆ-ում վաճառվել է երգի շուրջ 1,3 միլիոն օրինակ։


== Հիթ-շքերթներ ==


== Հավաստագրումներ ==


== Ծանոթագրություններ ==


== Արտաքին հղումներ ==
 «Eyes Open»
Текст «Eyes Open» երգը amalgama-lab.com կայքում
Դարք

Դարք, լեռնագագաթ Հայաստանի Լոռու մարզում, Վիրահայոց լեռնաշղթայում, Սանահին գյուղից 4-5 կմ հյուսիսի-արևմուտք, Կաճաճկուտ գյուղից 1 կմ արևելք։ Բարձրություն 1414 մ։


== Ծանոթագրություններ ==
Ֆուտբոլի Բելառուսի Սուպերգավաթ

Ֆուտբոլի Բելառուսի Սուպերգավաթ - խաղարկում են առաջնության չեմպիոնը և գավաթակիրը։ Այն դեպքում, երբ առաջնության չեմպիոն և գավաթակիր է դարձել նույն թիմը, ապա խաղարկում են առաջնության չեմպիոնը և գավաթի եզրափակիչ դուրս եկած թիմը:


== Պատմություն ==


=== Մրցաշրջանի Գավաթ ===
Մրցաշրջանի Գավաթը անցկացվել է 1994 թվականին երկրի չեմպիոն Մինսկի «Դինամո» ակումբի և գավաթի եզրափակիչ դուրս եկած «Բոբրույսկ» ակումբի հետ (գավաթակիր էր դարձել Մինսկի Դինամոն, իսկ Բոբրույսկը առաջնությունում 5-րդ տեղն էր զբաղեցրել): Հանդիպումը կայացավ Մինսկի «Դինամո» մարզադաշտում, և Դինամոն կարողացավ հաղթել 5:3 հաշվով: Այս տիտղոսը պաշտոնական բնույթ չունեցավ և հետագայում չանցկացվեց :   


=== Սուպերգավաթ ===
Ֆուտբոլի Բելառուսի Սուպերգավաթի պատմությունը սկսվել է 2010 թվականի գարնանը: Առաջին հաղթողն է դարձել «ԲԱՏԷ» ակումբը մրցելով 2008/09 մրցաշրջանի գավաթակիր Նավապոլացկի «Նավթան» ակումբի հետ :


== Արդյունքներ ==


== Ակումբների վիճակագրություն ==


== Խաղացողների վիճակագրություն ==


== Ռմբարկուներ ==


== Ծանոթագրություններ ==


== Հղումներ ==
Բելառուսի սուպերգավաթը football.by կայքում
Չելիչ (համայնք)

Անվան այլ կիրառումների համար տե՛ս՝ Չելիչ (այլ կիրառումներ)Չելիչ համայնք (բոս․՝  և խորվ.՝ Opština Čelić, սերբ.՝ Општина Челић), համայնք Բոսնիա և Հերցեգովինայում։ Վարչականորեն գտնվում է Բոսնիա և Հերցեգովինայի Դաշնությունում։ Համայնքի վարչական կենտրոնն է Չելիչ քաղաքը։


== Բնակչություն ==
2013 թվականի մարդահամարի տվյալների համաձայն՝ համայնքում բնակվում է 12 083 մարդ։


== Տես նաև ==
Բոսնիա և Հերցեգովինայի Դաշնության համայնքներ


== Ծանոթագրություններ ==


== Գրականություն ==
Савезни завод за статистику и евиденцију ФНРЈ и СФРЈ, попис становништва 1948, 1953, 1961, 1971, 1981. и 1991. године.


== Արտաքին հղումներ ==
Saopćenje Federalnog saveza za statistiku 9.septembar 2009. godine
Չելիչ համայնքի պաշտոնական կայքէջ Archived 2016-01-11 at the Wayback Machine. (բոսն.)
Ադիենիշ

Ադիենիշ, գյուղ Արևմտյան Հայաստանում, Սեբաստիայի վիլայեթի Սեբաստիայի գավառում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Սեբաստիայի նահանգի հայաբնակ բնակավայրեր


== Ծանոթագրություններ ==
Դինգլի

Դինգլի (մալթ.՝ Ħad-Dingli), գյուղ Մալթայի Հանրապետությունում՝ Մալթա կղզու հյուսիսային շրջանում, երկրի մայրաքաղաք Վալետայից 13 կիլոմետր, մերձակա խոշոր բնակավայրից՝ Ռաբաթ քաղաքից՝ երկու կիլոմետր հեռավորության վրա։ Ծովի մակերևույթից բարձրությունը 250 մետր է, որը ամենաբարձր կետերից մեկն է Մալթայում։ Մերձակա ծովեզրյա ժայռերից ոչ միայն ծովային հոյակապ տեսարաններ են բացվում, և երևում է ոչ միայն հարևանությամբ գտնվող Ֆիլֆլա կղզին, այլ նաև՝ Բուսկետի պարտեզ-այգիները, Վերդալա պալատը... 2014 թվականի մարտի 31-ի տվյալներով Դինգլիի բնակչության թվաքանակը եղել է 3.608: 


== Ստուգաբանություն ==
Ուսումնասիրողների կարծիքով բնակավայրը անվանակոչվել է Սուրբ Հովհաննեսի ուխտի (օրդենի) անգլիացի ասպետ սըր Թոմաս Դինգլիի պատվին, ով այդ վայրերում ընդարձակ կալվածքներ է ունեցել։


== Պատմություն ==
Դինգլիի ներկայիս տարածքում ու նրա շրջակայքում իրականացված հնագիտական պեղումների արդյունքում հայտնաբերվել են փյունիկյան, կարթագենյան և հինհռոմեական ժամանակների ժայռափոր գերեզմաններ, ինչպես նաև հինհռոմեական բաղնիքների ու այլ շինությունների մնացորդներ։
Ներկայիս Դինգլիի ու Բուսկետ Գարդենսի միջակայքում մինչև 16-րդ դարի սկիզբը գոյություն է ունեցել մի փոքրիկ գյուղակ՝ Ħal Tartarni անվանումով, որը դեռ 1436 թվականին ստացել է առանձին եկեղեցական ծխի կարգավիճակ՝ դառնալով Մալթայում այդպիսի կարգավիճակ ստացած առաջին տասը բնակավայրերից մեկը։ Այդ ժամանակներում այստեղ գործել է Սուրբ Դոմենիկա հին եկեղեցին, որը ներկայումս ավերակ է, բայց դեռ կանգուն է այդ նույն սրբին նվիրված մատուռը, որը կառուցվել է 1669 թվականին։
Ժամանակի ընթացքում գյուղն աստիճանաբար տեղափոխվել է ներկայիս վայրը, իսկ նախկին գյուղատեղին միացվել է մշակվող գյուղատնտեսական տարածքներին։


== Տեսարժան վայրեր ==
Դինգլիի ժայռերը
Ta’ Dmejrek - Մալթայի ամենաբարձր կետը
Ավետման ծխական եկեղեցին, XIX դար
Սբ. Մարիամ Մագդաղենացու մատուռ, 1646 թ.
Սբ. Դոմենիկի մատուռ, 1669 թ.


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Dingli Local Council Archived 2020-03-19 at the Wayback Machine.
Dingli Youth Local Council
The official website of the Parish of Dingli Archived 2021-12-01 at the Wayback Machine.
Չճանաչված պետությունների ֆուտբոլի աշխարհի առաջնություն 2014

Չճանաչված պետությունների ֆուտբոլի աշխարհի առաջնություն 2014, Չճանաչված պետությունների ֆուտբոլի աշխարհի առաջնության 1-ին խաղարկությունն է, որն անցկացվել է Էստերսունդում, Շվեդիա։ Առաջնությանը մասնակցում էին հավաքականներ, որոնք ՖԻՖԱ-ի անդամ չեն։


== Մրցաշար ==
Մրցաշարին մասնակցեցին 12 թիմեր։ Կատալոնիայի ու Զատկի կղզու հավաքականները նույնպես հրավիրված էին, սակայն հրաժարվեցին մասնակցությունից։


=== Հյուրընկալող ===
2013 թվականի մայիսին ConIFA-ն հայտարարեց, որ Լապլանդիան կհյուրընկալի առաջնությունը։ Որոշվեց անցկացնել այն Էստերսունդում, Շվեդիա։ Այն տեղի ունեցավ 2014 թվականի հունիսի 1-ից 8-ը։ Բոլոր խաղերն անցկացվեցին Յամկրաֆտ Արենա մարզադաշտում, որը տեղավորում էր 6626 հանդիսատես։


== Մասնակիցներ ==
Առաջնության նախնական մասնակիցները 12-ն էին.

 Արամեացիներ
 Աբխազիա
 Արցախ
 Դարֆուր
 Զանզիբար
 Իրաքյան Քուրդիստան
 Լապլանդիա
 Մեն կղզի
 Պադանիա
 Տամիլ-Իլամ
 Քվեբեկ
 ՕքսիտանիաՎիճակահանությունից հետո՝ երբ խմբերն արդեն որոշված էին, Քվեբեկը հրաժարվեց մասնակցությունից, քանի որ ցանկանում էր դիմել ԿՈՆԿԱԿԱՖ-ի անդամակցության համար։ Առաջնությանը չմասնակցեց նաև Զանզիբարի հավաքականը, քանի որ հավաքականի ֆուտբոլիստները չկարողացան ստանալ վիզա Շվեդիա մեկնելու համար։ Քվեբեկի փոխարեն առաջնությանը մասնակցեց Հարավային Օսիան, իսկ Զանզիբարի փոխարեն՝ Նիցայի կոմսությունը։


== Խաղեր ==


=== Խմբային փուլ ===


==== Խումբ A ====


==== Խումբ B ====


==== Խումբ C ====


==== Խումբ D ====


=== Փլեյ-Օֆֆ ===


==== Քառորդ եզրափակիչներ ====


==== Կիսաեզրափակիչներ ====


==== Երրորդ տեղի խաղ ====


==== Եզրափակիչ ====


=== Տեղեր գրավելու ռաունդ ===


==== Տեղեր գրավելու ռաունդ 1 ====


==== Տեղեր գրավելու ռաունդ 2 ====


== Վերջնական արդյունքներ ==


== Ծանոթագրություններ ==


== Արտաքին հղումներ ==
ՖԻՖԱ-ի կազմում չմտնող հավաքականների առաջնությունները RSSSF-ի արխիվում
Առաջնության մասին soccerphile.com-ում
Առաջնության մասին Time-ում
Խարիտոն Պլատոնով

Խարիտոն Պլատոնովիչ Պլատոնով (ռուս.՝ Харитон Платонович Платонов, 1842, Վորոնա, Մոլոգայի գավառ, Յարոսլավլի նահանգ, Ռուսական կայսրություն – 5 (18) սեպտեմբերի, 1907, Կիև, Կիևի նահանգ, Ռուսական կայսրություն), ռուս ժանրային գեղանկարիչ, մանկավարժ, Գեղարվեստի կայսերական ակադեմիայի ակադեմիկոս։


== Կենսագրություն ==
Խարիտոն Պլատոնովը ծնվել է 1842 թվականին Յարոսլավլի նահանգի Մոլոգայի գավառի Վորոնա գյուղում։
1859 թվականից մինչև 1870 թվականը սովորել է Գեղարվեստի կայսերական ակադեմիայում։ Արժանացել է Ակադեմիայի մեդալների «Նկարչության բնագավառում ունեցած հաջողությունների համար». 1862 թվականին ստացել է փոքր արծաթե մեդալ, 1863 թվականին՝ մեծ արծաթե, 1867 թվականին՝ նորից փոքր արծաթե։
1870 թվականին Խարիտոն Պլատոնովն ավարտել է Ակադեմիան՝ ստանալով երրորդ աստիճանի դասային նկարչի կոչում և ուղարկվել է Ցարսկոե Սելոյի գավառային ուսումնարան։
1872 թվականի ակադեմիական ցուցահանդեսում ներկայացված «Քաղցրասերը» (ռուս.՝ «Лакомка») նկարի և «Կուրսկի նահանգի գյուղացու գլուխը» (ռուս.՝ «Голова крестьянина курской губернии») էտյուդի համար Խարիտոն Պլատոնովն ստացել է երկրորդ աստիճանի դասային նկարչի կոչում։

1878 թվականին «Բուլղարացի տղան» (ռուս.՝ «Мальчик болгарин») նկարի համար Պլատոնովն արժանացել է Գեղարվեստի կայսերական ակադեմիայի խորհրդի Ա. Ռժևսկայայի ու Ն. Դեմիդովի անվան ոսկե մեդալի «Արտահայտչության համար», 1883 թվականին ստացել է առաջին աստիճանի դասային նկարչի կոչում, իսկ 1893 թվականին դարձել է Գեղարվեստի կայսերական ակադեմիայի ակադեմիկոս։
1877 թվականին Խարիտոն Պլատոնովը տեղափոխվել է Կիև։ Քսան տարի նա դասավանդել է Կիևի Նիկոլայ Մուրաշկոյի նկարչական դպրոցում, ապա 1901 թվականին այդ դպրոցի հիման վրա ստեղծված Կիևի գեղարվեստի ուսումնարանում։
Նրա աշակերտների թվում են եղել ժանրային գեղանկարիչ Նիկոլայ Պիմոնենկոն, նկարիչներ Նիկոլայ Բուրաչեկը, Միխայիլ Ժուկը։
Խարիտոն Պլատոնովի նկարները ներկայացվել են Գեղարվեստական շրջիկ ցուցահանդեսների ընկերության XXXI և XXXII ցուցահանդեսներում։
Մասնակցել է Գեղարվեստի կայսերական ակադեմիայի ցուցահանդեսներին՝ 1886 և 1887 թվականներին Օդեսայում, 1887 Խարկովում և Եկատերինբուրգում «Каскадная пеница» նկարով, 1888 թվականին Ռիգայում, 1888-1889 թվականներին Կիևում «Հատապտուղներ գնեք» (ռուս.՝ «Купите ягод!») նկարով, 1889 թվականին Կազանում «Наймичка» և «Օքսանա» նկարներով։
«Ժիդովոչկա» նկարը 1889 թվականին իր հավաքածուի համար գնել է Իվան Վիշնեգրադսկին։
Խարիտոն Պլատոնովը մահացել է 1907 թվականի սեպտեմբերի 18-ին Կիևում։


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
Кононенко Ирина Сокровища частных коллекций. 28 ноября в Лондоне состоится аукцион работ украинских и российских художников.(ուկր.) // «День» : Ежедневная всеукраинская газета. — Киев: ЧАО «Украинская пресс-группа», 2005. — В. от 4 ноября. — № 203.
«Проект «Открытая пятница» обеспечит новгородцев интеллектуальным отдыхом» (ռուսերեն)։ Портал Великого Новгорода и Новгородской области «Новгород.ру»։ Արխիվացված օրիգինալից 2012-09-28-ին։ Վերցված է 2012-07-21 «Харитон Платонов в Энциклопедия живописи и графики Арт-каталог» (ռուսերեն)։ Վերցված է 2012-07-13 
«Платонов Харитон Платонович 1842-1907»։ Артру.инфо (ռուսերեն)։ Արխիվացված օրիգինալից 2012-09-28-ին։ Վերցված է 2012-04-15
Մայքլ Բի Ջորդան

Մայքլ Բակարի Ջորդան (անգլ.՝ Michael Bakari Jordan, փետրվարի 23, 1987(1987-02-23), Սանտա Անա, Կալիֆոռնիա, ԱՄՆ), ամերիկացի դերասան։


== Կյանքը և կարիերան ==


=== 1987-2011: Վաղ կյանք և կարիերայի սկիզբ ===
Մայքլ Բակարի Ջորդանը ծնվել է 1987 թվականի փետրվարի 9-ին Կալիֆորնիա նահանգի Սանտա Անա քաղաքում։ Նա Մայքլ Ջորդանի և Դոնա Դեյվի երեք երեխաների մեկն է։ Ունի ավագ քույր՝ Ջամիլան, և կրտսեր եղբայր՝ Խալիդը։ Նա սովորել է Նյու Ջերսի նահանգի Նյուարկ քաղաքում գտնվող արվեստի ավագ դպրոցում, որտեղ նաև խաղացել է բասկետբոլային թիմում։
Ջորդանը իր կարիերան սկսել է որպես մոդել՝ նկարահանվելով այնպիսի ընկերությունների գովազդներում, որոնցից են՝ Modell's Sporting Goods և Toys "R" Us: Նա իր դերասանական կարիերան սկսել է 1999 թվականին՝ ստանալով փոքրիկ դերեր «Քոսբի» և «Սոպրանոներ» հեռուստասերիալներում։ 2001 թվականին նա նկարահանվեց «Հարդբոլ» ֆիլմում, իսկ հետագայում նկարահանվեց այնպիսի հայտնի հեռուստասերիալներում, որոնցից են՝ «Մետաղալար» (2002), «Իմ բոլոր երեխաները» (2003-2006), «Ուրբաթ երեկոյի լույսերը» (2009-2011), «Ծնողներ» (2010-2011) և այլն։


=== 2012-ներկա։ Ճանաչում և հաջողություն ===
2012 թվականին Ջորդանը ստացավ իր առաջին գլխավոր դերը «Ֆրութվեյլ կայարան» ֆիլմում, որի պրեմիերան կայացավ հաջորդ տարի։ 2015 թվականին էկրան բարձրացավ Սիլվեստր Ստալոնեի մասնակցությամբ «Քրիդ» սպորտային դրաման, որտեղ Ջորդանը մարմնավորում է գլխավոր հերոս Ադոնիս Քրիդին։ Նա արժանացավ կինոքննադատների բարձր գնահատականին այդ ֆիլում նկարահանվելու շնորհիվ, ինչպես նաև ստացավ «Լավագույն դերասան» մրցանակը մի քանի մրցանակաբաշխություններում։ 2018 թվականին կայացավ սուպերհերոսների մասին պատմող «Սև հովազ» ֆիլմի պրեմիերան, որտեղ Ջորդանը մարմնավորում է Էրիկ Քիլմոնգերին։


== Ֆիլմագրություն ==


=== Ֆիլմեր ===


=== Հեռուստասերիալներ ===


== Ծանոթագրություններ ==


== Արտաքին հղումներ ==
Մայքլ Բի Ջորդանը Internet Movie Database կայքում
Մայքլ Բի Ջորդանը Թվիթթերում
Պլյոկ սյուր Լիե (կանտոն)

Պլյոկ սյուր Լիե (ֆր.՝ Plœuc-sur-Lié), Ֆրանսիայի կանտոն է, գտնվում է Բրետան շրջանում։ Կոտ դ'Արմոր դեպարտամենտի կանտոնն է։ Մտնում է Սեն Բրիյո օկրուգի մեջ։ Համաձայն 2006 թվականի մարդահամարի կանտոնի բնակչությունը 9196 մարդ էր։Կանտոնի համարը 2234 է։ Կանտոնում կա 6 կոմունա։


== Տես նաև ==
Ֆրանսիայի կոմունաներ
Ֆրանսիայի օկրուգներ


== Ծանոթագրություններ ==


== Արտաքին հղումներ ==
Վիճակագրության ազգային կոմիտե Archived 2007-06-29 at the Wayback Machine. (ֆր.)
Աղխասար

Աղխասար, Աղխադաղ, լեռ Լեռնային Ղարաբաղում, պատմական Արցախ աշխարհի Հարճլանք-Վակունիք գավառում։ Բարձր՝ 2550 մետր։ Հիշատակված է Մ. Բարխուդարյանի «Արցախում»։


== Ծանոթագրություններ ==
Կրասինան

Կրասինան, գյուղ Արևմտյան Հայաստանում, Բիթլիսի վիլայեթի Սղերդի գավառում։ Գտնվում էր Բաթման գետի ձախ կոմում, գավառի հարավարևմտյան սահմանի մոտ։
Բնակչության մասին տվյալներ չեն պահպանվել։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Քիթ Վան Հորն

Քիթ Ադամ Վան Հորն, (անգլ.՝ Keith Adam Van Horn, հոկտեմբերի 23, 1975(1975-10-23), Fullerton, Օրինջ շրջան, Կալիֆոռնիա, ԱՄՆ), ամերիկացի նախկին բասկետբոլիստ, հարձակվող։ Մասնագիտական տարիներին հանդես է եկել Բասկետբոլի ազգային ասոցիացիայի (NBA) «Նյու Ջերսի Նեթս», «Ֆիլադելֆիա Սևնթի Սիքսերս», «Նյու Յորք Նիքս», «Միլուոքի Բաքս» և «Դալաս Մավերիքս» ակումբներում։


== Արտաքին հղումներ ==
Էջը Բասկետբոլ-ռեֆերենսում Archived 2005-04-29 at the Wayback Machine.(անգլ.)
Ադարա

Ադարա, (ε Մեծ շան) Մեծ շան համաստեղության երկրորդ ամենապայծառ աստղը, գիշերային երկնքի ամենապայծառ աստղերից մեկը։ «Ադարա» անվանումը ծագել է արաբերեն عذارى ադարա, «կույսեր» բառից։ Այն ժամանակին եղել է երկնքի ամենապայծառ աստղը` -3.99 լուսային մեծությամբ։ Չինարենում 弧矢 (Hú Shǐ) նետ և աղեղ անվանումը վերաբերում է այն աստղային խմբին, որը կազմում են ε Մեծ շան, δ Մեծ շան, η Մեծ շան, HD 63032, HD 65456, ο Նավախելի, k Նավախելի, κ Մեծ շան և π Նավախելի աստղերը։ Եվ հետևաբար, ε Մեծ շան աստղի անվանումը 弧矢七 է (Hú Shǐ qī, նետ և աղեղի յոթերորդ աստղը)։
17-րդ դարի Ալ Աչսասի ալ Մուաքեթի «Calendarium» աստղային կատալոգում աստղի անվանումը Աուլ ալ Աձարի է (أول العذاري - awwal al-adhara), որը լատիներեն թարգմանվել է Prima Virginum, որը նշանակում է Կույսերի առաջին աստղ։ δ Մեծ շան (Վեզեն), η Մեծ շան (Ալուդրա) և ο2 Մեծ շան (Թանիհ ալ Աձարի) աստղերը միասին անվանվել են՝ Adhārā (العذاري), «Կույսեր»։


== Հատկանիշներ ==
Ադարան կրկնակի աստղ է, ըստ Hipparcos աստղաչափական արբանյակի՝ այն Երկրից գտնվում է մոտ 430 լուսատարի հեռավորության վրա։ Հիմնական աստղն ունի +1.5 տեսանելի աստղային մեծություն և պատկանում է B2 սպեկտրալ դասակարգմանը։ Գույնը կապույտ է կամ կապտասպիտակավուն՝ մակերեսի 22,200K ջերմաստիճանի պատճառով։ Այն արձակում է Արեգակից 38,700 անգամ ավելի մեծ ճառագայթում։ Ադարան մինչ օրս հայտնի ամենազանգվածային ուլտրամանուշակագույն ճառագայթման աղբյուրն է երկնքում։ Այն պրոտոնների ամենաուժգին աղբյուրն է, որոնք կարող են իոնիզացնել Արեգակը շրջապատող միջաստղային գազի ջրածնի ատոմները։ Ադարան շատ կարևոր է Տեղային միջաստղային ամպի իոնիզացման վիճակը հայտնաբերելու համար։
Մի քանի միլիոն տարի առաջ Ադարան շատ ավելի մոտ էր Արեգակին, որի պատճառով շատ ավելի պայծառ աստղ էր երկնքում։ Մոտ 4700000 տարի առաջ, Ադարան Արեգակից 34 լուսատարի հեռավորության վրա էր և երկնքի ամենապայծառ աստղը՝ –3.99 աստղային մեծությամբ։ Ոչ մի այլ աստղ այդքան պայծառ չի եղել և չի լինի հետագա հինգ միլիոն տարիների ընթացքում։


== Փոփ մշակույթ ==
Ադարան 2007 թվականին արտադրված «Նոկտուրնա» մուլտֆիլմի ֆիզիկական հերոսն է՝ Թիմի սիրելի աստղը։


== Ծանոթագրություններ ==
Ազատության հրապարակ (Կազան)

Ազատության հրապարակ (թաթ.՝ Ирек мәйданы), Կազանի երկու հիմնական (Հազարամյակի հրապարակի հետ միասին) հրապարակներից մեկը, որը գտնվում է քաղաքի Վախիտովսկի շրջանում, պատմական կենտրոնում։ Հրապարակով են անցնում Պուշկինի և Թատերական փողոցները հյուսիսից դեպի հարավ և Կարլ Մարքսի ու Բոլշայա Կրասնայա փողոցները` արևմուտքից դեպի արևելք։


== Պատմություն ==
Նախկին անունը` Թատերական հրապարակ։ Ժամանակակից անունը կրում է 1924 թվականի սեպտեմբերի 23-ից։ Հակառակ ներկայիս վիճակի, 20-րդ դարի սկզբին ներկայիս հրապարակի տարածքում եղել է քաղաքի հիմնական թատրոնի շենքը, իսկ ներկայիս օպերայի և բալետի թատրոնի շենքի տեղում` Դերժավինի այգին և Դերժավինի հուշարձանը (1870 թվականից մինչև 1932 թվականին ոչնչացումը) և պուրակը` Կուտուզովի հուշարձանով (1915 թվականից)։
1951 թվականին Մայիսի 1-ի հրապարակից (որտեղ տեղադրվել է Ստալինի հուշարձանը) պուրակ է տեղափոխվել Լենինի հուշարձանը։ 1954 թվականի նոյեմբերի 7-ին հրապարակի կենտրոնում տեղադրվել է Լենինի նոր հուշարձանը պատվանդանով` ըստ քանդակագործ Պ. Յացինոյի և ճարտարապետ Ա. Գեգելոյի նախագծի։


== Այժմեականություն ==
Հրապարակը կարևոր է ոչ միայն բազմաթիվ  ճարտարապետական և պատմական հուշարձաններով, այլև նրանով, որ այնտեղ տեղակայված են քաղաքի և հանրապետության կյանքում  կարևոր դերակատարություն ունեցող հաստատություններ։  Խորհրդային ժամանակներում հրապարակում անցկացվում էին համաքաղաքային մայսիմեկյան և հոկտեմբերյան շքերթներն ու այլ ցույցեր ու հանրահավաքները։ Հետխորհրդային շրջանում հրապարակում անցկացվում էին հանրահավաքներ և տոների ու փառատոների հետ կապված այլ միջոցառումներ։ 2012 թվականին հրապարակում անցկացվեց Հաղթանակի օրվան նվիրված շքերթ։
Հրապարակով են անցնում մի շարք ավտոբուսային երթուղիներ, արևմտյան և արևելյան ուղղություններովԿարլ Մարքսի փողոցով, հարավային ուղղությամբ, Պուշկինի փողոցով։ Բացի այդ Կարլ Մարքսի փողոցի արևելյան, Պուշկինի փողոցի հարավային ուղղություններով միակողմանիորեն անցնում են № 2,3,5,7,8 տրոլեյբուսային երթուղիները (նախկինում տարբեր ժամանակներում եղել են № 17,19,20,21), իսկ մինչև 2008 թվականն անցնում էին № 5,12,20,21 տրամվայների երթուղիները (նախկինում տարբեր ժամանակներում եղել են № 3,8,18,22,23), որոնք Կարլ Մարքսի և Պուշկինի փողոցներով լուծարվել են։
Հրապարակում են գտնվում հետևյալ կառույցները`

Թաթարստանի նախարարների կաբինետ
Թաթարստանի սահմանադրական դատարան
Թաթարստանի մշակույթի նախարարություն
Ս. Սայդաշևի անվան պետական մեծ համերգասրահ
Կազանի Ն. Գ. Ժիգանովի անվան պետական կոնսերվատորիա
Կազանի ռատուշա (1845-1852 թթ., նախկին Ազնվական ժողովը, Սպայի տուն, ճարտարապետ` Մ. Պ. Կորինֆսկի, վերափոխել է ճարտարապետ Ի. Պ. Էֆիմովը)
Թաթարստանի Մուսա Ջալիլի անվան օպերայի և բալետի թատրոն (1956 թ., ճարտարապետներ` Ն. Ա. Սկվորցով, Ի. Գ. Գայնուտդինով)
Թաթարների համաշխարհային կոնգրես
Կազանի Ա. Ն. Տուպոլևի անվան ազգային հետազոտական տեխնիկական համալսարան, 5-րդ շենք
Կազանի առաջին շախմատային ակումբ
Վլադիմիր Իլյիչ Լենինի հուշարձանը պատվանդանով


== Ծանոթագրություններ ==


== Արտաքին հղումներ ==
«Их именами названы улицы Казани», Казань, Татарское книжное издательство, 1977.
Амиров К. «Казань: Где эта улица, где этот дом», Казань, 1995.
Ազաս (այլ կիրառումներ)

Ազաս, կարող է վերաբերել՝

Ազաս - գետ Ռուսաստանում, Տելբեսի վտակը
Ազաս - գետ Ռուսաստանում, Պիզասի վտակը
Ազաս - գետ Ռուսաստանում, Մրասուի վտակը
Ազաս - գետ Ռուսաստանում, Մունդիբաշի վտակը
Ազաս - գետ Ռուսաստանում, Մեծ Սուետայի վտակը
Ազաս - գետ Ռուսաստանում, Կարաջանի վտակը
Եգիպտոսի դրոշ

Եգիպտոսի պետական դրոշը պաշտոնապես ընդունվել է 1984 թ. հոկտեմբերի 4-ին, իսկ անկախ Եգիպտոսի առաջին դրոշը ընդունվել է 1923 թ. թագավորի հրամանով։


== Նկարագրություն ==
Եգիպտոսի դրոշը բաղկացած է՝ կարմիր, սպիտակ, սև գույներից հորիզոնական հավասար շերտերով։ Դրոշի կենտրոնում պատկերված է Սալադինի Արծվի զինանշանը։
Կարմիր գույնը խորհրդանշում է՝ պայքար գաղութային ռեժիմի դեմ։ Սպիտակ գույնը՝ 1952 թ.-ին տեղի ունեցած հեղափոխության խորհրդանիշն է, այսպես կոչված «անարյուն հեղափոխություն», որը վերջ դրեց միապետական իշխանությանը Եգիպտոսում։ Սև գույնը նշանակում է՝ Մեծ Բրիտանիայի գաղութային ռեժիմի ազդեցության և Եգիպտոսի ճնշման ավարտը։ Ոսկեգույն արծիվը՝ Եգիպտոսի սուլթան Սալահ ադ Դինի խորհրդանիշն է, ով 12-րդ դարում գլխավորեց խաչակիրների դեմ պայքարը։


== Պատմություն ==
Եգիպտոսի առաջին դրոշը եղել է կանաչ գույնի, որի վրա պատկերված էին կիսալուսին և երեք աստղեր։ Ավելի ուշ՝ 1958 թ.-ին, դրոշը փոխարինվեց այժմ գոյություն ունեցող եռագույնով։ Բայց այն ժամանակ սպիտակ գույնի վրա պատկերված էին 2 կանաչ աստղեր, որոնք 1972 թ.-ին փոխարինվեցին ոսկեգույն բազեով։ Իսկ 1984 թ.-ին դրոշը ունեցավ իր վերջնական տեսքը՝ բազեն փոխարինվեց Սալադինի ոսկեգույն արծվի պատկերով։
Լերմոնտ Մովսիսյան

Լերմոնտ Մուշեղի Մովսիսյան (հունվարի 4, 1943(1943-01-04), Հաթերք, Մարտակերտի շրջան, Արցախ - հունվարի 25, 1995(1995-01-25), Երևան, Հայաստան), հայ ռադիոֆիզիկոս։ Ֆիզիկա-մաթեմատիկական գիտությունների դոկտոր (1992 թ.), պրոֆեսոր (1993 թ.)։


== Կենսագրություն ==
1959 թվականին ավարտել է տեղի միջնակարգ դպրոցը և նուն տարում ընդունվել ԵՊՀ ֆիզիկայի ֆակուլտետ։ 1964 թվականին ավարտել է համալսարանը, իսկ 1965 թվականից աշխատանքի է անցել ՀՀ ԳԱԱ Ռադիոֆիզիկայի և էլեկտրոնիկայի ինստիտուտում որպես կրտսեր գիտաշխատող։ 1965 թվականին ընդունվել է Մոսկվայի էներգետիկայի ինստիտուտի ասպիրանտուրան և նույն տարում զորակոչվել խորհրդային բանակ։ Զորացրվելուց հետո ուսումը շարունակել է ասպիրանտուրայում և ավարտել այն 1969 թվականին։
1970 թվականին պաշտպանել է թեկնածուական ատենախոսություն և աշխատանքի անցել ԵՊՀ-ում սկզբում որպես դասախոս, ապա՝ ավագ դասախոս, դոցենտ, իսկ 1992 թվականի դեկտեմբերից՝ պրոֆեսոր։ 1975-1976 թվականներին վերապատրաստվել է ԱՄՆ-ի Սթենֆորդի համալսարանում։
1992 թվականին Խարկովում պաշտպանել է դոկտորական ատենախոսություն։ 1986 թվականից մինչև կյանքի վերջը եղել է ԵՊՀ գերբարձր հաճախությունների ֆիզիկայի ամբիոնի վարիչ։ Գործուն մասնակցություն է ունեցել մայրենի լեզվով մասնագիտական ուսումնական ձեռնարկների ստեղծմանը։
Հեղինակ է ավելի քան 40 գիտական աշխատանքների, այդ թվում՝ էլեկտրադինամիկայի բուհական երկհատոր ձեռնարկի։ Աշխատանքները վերաբերում են էլեկրադինամիկայի, գերբարձր հաճախությունների ռադիոֆիզիկային, մասնավորապես էլեկտրոն-ճառագայթային փոխազդեցության հարցերին։


== Երկեր ==
ԳԲՀ էլեկտրադինամիկա։ Ուսումնաօժանդակ ձեռնարկ, Երևան, 1983 թ.:
ԳԲՀ էլեկտրադինամիկայի հատուկ գլուխներ։ Ուսումնաօժանդակ ձեռնարկ, Երևան, 1988 թ.:


== Ծանոթագրություններ ==
Էլ Ջեմի ամֆիթատրոն

Էլ Ջեմի ամֆիթատրոն (Էլ Ջեմի Կոլիզե, Մարկոս Անտոնիոս Գորդիանոսի ամֆիթատրոն), հինհռոմեական ամֆիթատրոն Թունիսում։ Կառուցվել է Աֆրիկայի պրոկոնսուլ Մարկոս Գորդիանոսի հրամանով Թունիսի Տիսդրե (այժմ` Էլ Ջեմ) քաղաքում Կոլիզեյի նմանությամբ։ Շինարարությունն ընթացել է մ. թ. ա. 232-238 թվականներին։
Ամֆիթատրոնի ասպարեզը 65 մ է, լայնությունը` 39 մ, տարողունակությունը` 30.000 մարդ։ Այն մեծությամբ երկրորդն է Կոլիզեյից հետո։
Համարվում է, որ ամֆիթատրոնի շինարարությունն սկսվել է մ. թ. ա. 230 թվականին։ Այն տևել է ութ տարի։ Եվ չնայած այն հասցրել են զարդարել բազմագույն խճանկարով, շինարարությունն ընդհատվել է։ Ամֆիթատրոնն օգատագործել են կարճ ժամանակ, իսկ նրա կառուցումը վերջնականապես չի ավարտվել։
Մինչև 7-րդ դարը հինհռոմեական ճարտարապետների կառույցը մնացել է անխաթար։ Քաղաքի արաբ բնակիչները սկսել են ոչ պիտանի ամֆիթատրոնն օգտագործել որպես անվճար շինանյութի աղբյուր։ Կառույցը պատրաստվել էր դեղնավուն ավազաքարից, որ հեշտ է մշակվում։ Քարի մեծ բեկորները օգտագործվել են Էլ Ջեմ քաղաքի և Քայրուան քաղաքի մզկիթի կառուցման համար։ 19-րդ դարի երկրորդ կեսին կառույցն օգտագործվել է խանութի, բնակարանի, ցորենի պահեստի նշանակությամբ։
20-րդ դարում պատահականորեն պահպանված հինհռոմեական խճանկարները տեղափոխվել են տեղի Հնագիտական թանգարան։ 1979 թվականին ամֆիթատրոնի մնացորդները ընդգրկվել են ՅՈՒՆԵՍԿՕ-ի համաշխարհային ժառանգության ցանկում։


== Կինոյում ==
Կոլիզեյում երբեք չեն նկարահանվում գլադիատորների մասին ֆիլմեր, քանի որ այն բավականաչափ լավ չի պահպանվել նկարահանումներ իրականացնելու համար։ Այդ պատճառով Կոլիզեյի դերը շատ ֆիլմերում «կատարել» է Մարկոս Գորդիանոսի ամֆիթատրոնը։


== Ծանոթագրություններ ==


== Գրականություն ==
Christophe Hugoniot, Rome en Afrique. De la chute de Carthage aux débuts de la conquête arabe, éd. Flammarion, Paris, 2000 (ISBN 2-08-083003-1)
André Laronde et Jean-Claude Golvin, L’Afrique antique, éd. Taillandier, Paris, 2001 (ISBN 2-235-02313-4)
Yann Le Bohec, Histoire de l’Afrique romaine, éd. Picard, Paris, 2005 (ISBN 2-7084-0751-1)
Ammar Mahjoubi, Villes et structures de la province romaine d’Afrique, éd. Centre de publication universitaire, Tunis, 2000 (ISBN 9973937953)
Պետրոպավլովկա (գյուղ, Վելիկոնովոսյոլկովսկի շրջան)

Անվան այլ կիրառումների համար տե՛ս՝ ՊետրոպավլովկաՊետրոպավլովկա (ուկրաիներեն՝ Петропавлівка), գյուղ Ուկրաինայի Դոնեցկի մարզի Վելիկոնովոսյոլկովսկի շրջանում։
2001 թվականի տվյալներով Պետրոպավլովկա գյուղում բնակվում էր 87 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Կրամարովկա (այլ կիրառումներ)

Կրամարովկա, կարող է վերաբերել՝

Կրամարովկա - գյուղ, Ուկրաինայի Խարկովի մարզի Իզյումի շրջանում
Կրամարովկա - գյուղ, Ուկրաինայի Խարկովի մարզի Կոլոմակի շրջանում
Յոհան Քրիստիան Բախ

Յոհան Քրիստիան Բախ (գերմ.՝ Johann Christian Bach, սեպտեմբերի 5, 1735(1735-09-05), Լայպցիգ, Սաքսոնիայի կյուրֆիուրսություն, Սրբազան Հռոմեական կայսրություն - հունվարի 1, 1782(1782-01-01)[…], Լոնդոն, Մեծ Բրիտանիայի թագավորություն), կլասիցիզմի դարաշրջանի երգահան։
Յոհան Սեբաստիան Բախի տասնութերորդ զավակը և ամենակրտսեր՝ տասնմեկերորդ որդին։ Իտալիայում մի քանի տարի ապրելուց հետո 1762 թվականին տեղափոխվել է Լոնդոն։ Հայտնի է նաև որպես «Լոնդոնյան Բախ» կամ «Անգլիական Բախ», քանի որ ապրել և ստեղծագործել է Լոնդոնում։
Ազդեցություն է գործել Հայդնի և Մոցարտի համերգային ոճի վրա։ Թողել է հարուստ երաժշտական ժառանգություն՝ սիմֆոնիաներ, դաշնամուրի սոնատներ, դաշնամուրի համերգներ, օպերաներ և այլն։ Զգալի ավանդ է ներդրել հատկապես սոնատի ժանրը զարգացնելու, թարմացնելու, նորացնելու ասպարեզում։ Բախի երաժշտությունը արտացոլում է «գալանտ» կամ ռոկոկո ոճի հաճելի մեղեդայնությունը։ Թեև նրա ստեղծագործությունները չեն առանձնանում խորությամբ, սակայն դրանց հատուկ է նրբաճաշակություն, զգայունություն և ստեղծագործական երևակայություն։


== Ծանոթագրություններ ==


== Գրականություն ==
Бах Иоганн Кристиан / Милка А. П. // Большая российская энциклопедия : [в 35 т.] / гл. ред. Ю. С. Осипов. — М. : Большая российская энциклопедия, 2004—2017.
Heinz Gärtner. Johann Christian Bach. München: Nymphenburger Verlagshandlung 1989. Engl. Übs. Portland OR 1994. ISBN 0-931340-79-9
Heinrich Peter Schökel. Johann Christian Bach und die Instrumentalmusik seiner Zeit. Wolfenbüttel 1926
Charles S. Terry. John Christian Bach. London 1926, 2. Auflage 1967, Nachdruck 1980
Fritz Tutenberg. Die Sinfonik Johann Christian Bachs. Wolfenbüttel 1928
Ernest Warburton. A Study of Johann Christian Bach’s Operas. Diss. Oxford 1969
Christian Esch. Lucio Silla. Vier Opera-Seria-Vertonungen aus der Zeit zwischen 1770 und 1780, in: Sammlung musikwissenschaftlicher Abhandlungen Band 88, Verlag Valentin Körner, Baden-Baden 1994, 2 Bde. ISBN 3-87320-588-2
Scheck, Gustav. Die Flöte und ihre Musik. B. Schott’s Söhne, Mainz, 1975. VEB Deutscher Verlag für Musik, Leipzig, 1981. Стр. 179


== Արտաքին հղումներ ==
J. C. Bach (classical.net)
J. C. Bach (classicalarchives.com)
"Gainsborough and Music" by Brian Robins
Quartet in B-flat major ՅուԹյուբում
Ноты.
Бах И. Х. Полные либретто опер на русском языке Archived 2012-07-01 at the Wayback Machine. {{Wayback|url=http://www.sinor.ru/~raritet/ Archived 2012-07-01 at the Wayback Machine. Archived 2012-07-01 at the Wayback Machine. Archived 2012-07-01 at the Wayback Machine. Archived 2012-07-01 at the Wayback Machine. Archived 2012-07-01 at the Wayback Machine. Archived 2012-07-01 at the Wayback Machine. Archived 2012-07-01 at the Wayback Machine. Archived 2012-07-01 at the Wayback Machine.
Ջոն Դոլմայան

Ջոն Դոլմայան (հուլիսի 15, 1973(1973-07-15), Բեյրութ, Լիբանան), Լիբանանում ծնված ամերիկահայ թմբկահար, նվագել է հանրահայտ «System of a Down» խմբում, իսկ 2003 թ.-ին մեկ այլ հայազգի երաժիշտի ` «System of a Down» խմբի նախկին կիթառահար Դարոն Մալաքյանի հետ հիմնել է «Scars on Broadway» խումբը։


== Կենսագրություն ==
Դոլմայանը ծնվել է 1973 թ.-ի հուլիսի 15-ին Լիբանանի մայրաքաղաք Բեյրութում, հայկական ընտանիքում։ Երբ Ջոն Դոլմայանը դարձավ 5 տարեկան, Լիբանանում տեղի ունեցող քաղաքացիական պատերազմի պատճառով Դոլմայանների ընտանիքը տեղափոխվում է Տորոնտո, այնուհետև Լոս Անջելես։
Դոլմայանը սկսել է հետաքրքրվել հարվածային գործիքներով 2 տարեկան հասակից։ Առաջին անգամ լիարժեքորեն հարվածային գործիք է նվագել 15 տարեկան հասակում։ Ինքնուսույց է, անհատական ոչ մեկի մոտ չի պարապել։ Օրական 4-6 ժամ հատկացնելով հարվածային գործիքներին ` Ջոն Դոլմայանը աստիճանաբար բարելավել է իր նվագելու որակը։ Ըստ Ջոն Դոլմայանի ` նրա նվագելու ոճի մեջ մեծ ազդեցություն են թողել թմբկահարներ Կիտ Մունը (The Who), Ջոն Բոնեմը (Led Zeppelin), Ստյուարտ Կոպլենդը (The Police), Նեյլ Պիրտը (Rush):
1997 թ-ին, երբ System of a Down խմբի առաջին թմբկահար Էնդի Խաչատրյանը ստանում է ձեռքի վնասվածք և լքում է խումբը, խմբին միանում է Ջոն Դոլմայանը։ System of a Down խմբի հետ նա ձայնագրում է 5 ալբոմ ` System of a Down (1998), Toxicity (2001), Steal This Album! (2002), Mezmerize (2005), Hypnotize (2005): 2006 թ-ին System of a Down խումբը ժամանակավորապես դադարում է իր գործունեությունը, իսկ Դարոն Մալաքյանը իրականացնում է իր հին մտահղացումը և Ջոն Դոլմայանի հետ շարունակում է իր գործունեությունը նոր ` Scars on Broadway խմբում։ Նշված խմբի հետ Ջոն Դոլմայանը ձայնագրում է 1 ալբոմ ` Scars on Broadway (2008):
Ջոն Դոլմայանի նվագելու ոճը ճանաչվել է ունիկալ։ Այն մեծ ազդեցություն է թողել թմբկահարների նոր սերնդի վրա։ Շատ քննադատներ նրա նվագելու ոճը անվանում են շիզոֆրենիկ։ Ջոն Դոլմայանի հարվածային սոլոներին կարելի է ավելի մոտիկից ծանոթանալ ` լսելով Deer Dance, I-E-A-I-A-I-O և Question երգերը։
Ջոն Դոլմայանը և Ջոուի Ջորջիսոնը այն միակ թմբկահարներն են, որոնք մեյնսթրիմ մետալ ոճի մեջ երբեմն օգտագործում են դեթ մետալին բնորոշ էլեմետներ։ Այդ տարրերը բավականին լավ արտահայտված են System of a Down խմբի B.Y.O.B. երգի մեջ։
Հարվածային գործիքների մեջ Ջոն Դոլմայանը նախընտրում է Tama մոդելի հարվածային գործիքներ։
2006 թ.-ի ամռանը Ջոն Դոլմայանը մի քանի հարցազրույցների ընթացքում նշեց, որ ուզում է հիմնել Torpedocomics օնլայն կազմակերպություն, որը կզբաղվի կոմիքսների վաճառքով։


== Ձեռքբերումներ ==
2006 թ.-ին ըստ DRUM! ամսագրի Ջոն Դոլմայանը ճանաչվում է տարվա լավագույն թմբկահար։


== Աղբյուրներ ==
Ջոն Դոլմայանի կենսագրություն
System of a Down խմբի կենսագրություն


== Ծանոթագրություններ ==
Սուրկովո (գյուղ, Շեբեկինսկի շրջան)

Սուրկովո (ռուս.՝ Сурково), գյուղ Ռուսաստանի Բելգորոդի մարզի Շեբեկինսկի շրջանի կազմում։
Բնակչությունը վերջին գրանցված տվյալներով կազմում էր 895 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Փոթորիկ (Մակեի նկարը)

«Փոթորիկ» (գերմ.՝ Der Sturm), գերմանացի նկարիչ Ավգուստ Մակեի նկարն է, վրձնել է 1911 թվականին։ Ներկայումս պահպանվում է  Սաարբրյուկենում։


== Ստեղծման պատմություն ==
Նկարը ստեղծվել է Վասիլի Վասիլևիչ Կանդինսկիի և Մարկի կողմից «Կապույտ  հեծյալ» ալմանախի վրա  աշխատելու ժամանակ մի շարք համատեղ աշխատանքներ ստեղծելու ընթացքում, երբ 1911 թվականի հոկտեմբերին Մակեն հյուրընկալվել է Զինելսդոլֆում, որտեղ բնակվել են Մարկ և Կամպենդոնկ ամուսինները և Մուրնաուն։ «Փոթորիկը» նկարվել է Ֆրանց Մարկի` Զինելսդոլֆի արվեստանոցում, որտեղ երկու նկարիչները ժամանակ են անցկացրել՝ զրուցելով արվեստի մասին։ Իր նոր ստեղծագործության մեջ Մակեն անդրադառնում է ֆանտաստիկ աշխարհին և կյանքի է կոչում Կանդինսկու մտահղացումը՝ այն է նյութականի և վերացականի մեջ բացահայտել  հոգևոր էությունը։ Դա Կանդինսկու կենսական էներգիայի և ստեղծագործության նկատմամբ Մակեի անսահման հիացմունքի ժամանակն էր։


== Նկարագիր ==

«Փոթորիկ» սա Կանդինսկու «Կովի» (1910,  Մյունխեն, Լենբախաուս), որը Մակեն տեսել է Մուրնաուում դեռևս նկարակալից չհանված վիճակում, և ավելի շատ Մարկի «Դեղին կովի» արձագանքն է (ներկայումս գտնվում է Նյու Յորքում՝ Սողոմոն Գուգենհայմի թանգարանում)։


== Ծանոթագրություններ ==


== Գրականություն ==
Moeller, Magdalena M. August Macke. — Köln: DuMont Buchverlag, 1988. — ISBN 3-7701-2209-7
Vriesen, Gustav August Macke. — Stuttgart: Kohlhammer, 1957.
Գևորգ Հարությունյան (այլ կիրառումներ)

Գևորգ Հարությունյան, կարող է վերաբերել՝

Գևորգ Հարությունյան - հեղափոխական գործիչ
Գևորգ Հարությունյան - հայ շախմատիստ, գրոսմայստեր
Լուիջի Բոկերինի

Լուիջի Բոկերինի (իտալերեն՝ Luigi Boccherini, փետրվարի 19, 1743(1743-02-19)[…], Լուկա, Տոսկանա, Իտալիա - մայիսի 28, 1805(1805-05-28)[…], Մադրիդ, Իսպանիա), իտալացի երգահան և թավջութակահար։ Բոկերինիի ստեղծագործություններից առավել հայտնի է մենուետը (Լարային կվինտետի մասերից մեկն է (String Quintet in E, Op. 11, No. 5 (G 275)) և թավջութակի համար կոնցերտը (Cello Concerto in B flat major (G 482))։ Ազդված լինելով իսպանական և միջերկրածովյան երաժշտությունից՝ գրել է նաև ստեղծագործություններ կիթարի համար։


== Ծանոթագրություններ ==
(3594) Սկոտի

(3594) Սկոտի (անգլ.՝ Scotti), աստերոիդ աստերոիդների հիմնական գոտում։ Հայտնաբերվել է 1983 թվականի փետրվարի 11-ին Էդվարդ Բոուելի կողմից Անդերսոն Մեսայում։
Միջին հեռավորությունը Արեգակից կազմում է 2,533187 ա. մ., առավելագույնը մոտենում է 2,4572 ա. մ. հեռավորության վրա և հեռանում 2,6092 ա. մ.։ Արեգակի շուրջ մեկ ամբողջական պտույտ է կատարում 1472,65 երկրային օրվա ընթացքում, իր ուղեծրով շարժվելով միջինում 0,244457 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 14,63° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(3594) Սկոտի աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բեկյան

Բեկյան, հայկական ազգանուն։


== Ազգանունը կրողներ ==
Զավեն Մարտիրոսի Բեկյան (ծնվ. 1954), հայ բանաստեղծ։
Ստեփան Գրիգորի Բեկյան (1919-), ռազմական բժիշկ, գնդապետ։


== Ծանոթագրություններ ==
Խնուս (գետ)

Անվան այլ կիրառումների համար տե՛ս՝ Խնուս (այլ կիրառումներ)Խնուս, Խնունիս, Վարաժնունիք, Քիլիսա, գետ Հայկական լեռնաշխարհում, Արածանիի աջ վտակը։ Երկարությունը մոտ 127 կմ է։ Սկիզբ է առնում Բյուրակն լեռնազանգվածի լանջերից, մոտ 3000 մ բարձրությունից, հոսում հարավ, անցնում Խնուսի դաշտով, ապա թեքվում դեպի արևելք, խառնվում Արածանուն։ Սնումը՝ մթնոլորտային տեղումներից և ստորերկրյա ջրերից։ Հորդանում է հունիսին։
Ուստ-Տարկայի շրջան

Ուստ-Տարկայի շրջան (ռուս.՝ Усть-Таркский район), մունիցիպալ շրջան Ռուսաստանի Դաշնության Նովոսիբիրսկի մարզում։
Ստեղծվել է 1936 թվականին։ Վարչական կենտրոնը՝ Ուստ-Տարկա։


== Աշխարհագրություն ==
Շրջանի տարածքի մակերեսը կազմում է 4061 կմ²։


== Բնակչություն ==
2010 թվականի մարդահամարի արդյունքներով շրջանում բնակվում էր 12949 մարդ։ Բնակչության խտությունը կազմում էր 3,19 մարդ/կմ²։


== Ծանոթագրություններ ==


== Արտաքին հղումներ ==
Ռուսաստանի Կառավարության կայք. Տարածաշրջանների մասին տարաբնույթ տեղեկություններ։ Անհրաժեշտ է փնտրել ըստ շրջանի անվանման։ (ռուս.)
Շահապունիս

Շահապունիս, լեռնագագաթ Հայաստանի Սյունիքի մարզում, Մեղրու լեռներում, Ծավ գյուղից 6,5 կմ հարավ-արևմուտք։ Բարձրությունը՝ 2373 մետր։


== Ծանոթագրություններ ==